# Dugoročne posljedice COVID-19

27. juni 2022.

Većina ljudi koji dobiju COVID-19 imat će simptome kratko vrijeme i ozdravit će u roku od nekoliko sedmica. Vrijeme potrebno za oporavak od COVID-19 različito je za svaku osobu. To zavisi od toga koliko ste teško bili bolesni od COVID-19. To također može zavisiti od toga imate li neke druge zdravstvene probleme.

Neki ljudi imaju dugotrajne zdravstvene probleme nakon što su oboljeli od COVID-19. Ponekad COVID-19 dovodi do toga da se osoba ne osjeća dobro mjesecima nakon početne bolesti. To se naziva ‘dugotrajni COVID’. Dugotrajni COVID može trajati sedmicama i mjesecima, čak i nakon što osoba više nema virus.

Dugi COVID će vjerovatnije nastupiti kod onih koji su imali teški oblik COVID-19, ali može nastupiti čak i kod onih koji su imali blagu zarazu COVID-om-19 i nisu morali ići u bolnicu.

## Simptomi dugotrajnog COVID-a

Dugi COVID može uzrokovati širok spektar simptoma i možda neće uticati na sve na isti način. Simptomi se mogu nastaviti nakon zaraze ili se mogu vratiti nakon što se osoba oporavi od

COVID-19.

Najčešći prijavljeni simptomi i stanja uključuju::

* umor
* otežano disanje
* uporni kašalj
* bol u prsima
* bolovi u zglobovima
* nedostatak snage za fizičku aktivnost
* temperatura
* glavobolje
* problemi s pamćenjem i poteškoće pri jasnom razmišljanju (‘zamagljen mozak')
* depresija ili anksioznost.

## Sprječavanje dugotrajnog COVID-a

Najbolji način za sprječavanje dugotrajnog COVID-a je zaštita od zaraze virusom COVID-19.

Vakcinacija je najbolji način da se smanji rizik od COVID-19.

Istraživanja upućuju na to da je manja vjerovatnoća da će osobe koji su vakcinisane protiv

COVID-19 prijaviti dugotrajne simptome COVID-a nego oni koji nisu vakcinisani.

**Za više informacija**

Ako ste bili pozitivni na COVID-19 prije više od nekoliko sedmica, a i dalje se ne osjećate dobro, razgovarajte sa svojim ljekarom.

Za više informacija, posjetite [health.gov.au/covid19-vaccines-languages](http://www.health.gov.au/covid19-vaccines-languages), ili nazovite Nacionalnu liniju za pomoć u vezi koronavirusa na 1800 020 080. Odaberite opciju 8 za usluge tumačenja.